Главобоља
Становници румунског порекла (Власи) главобољу називају „суво сунце“ соре с’к, Превод једне басме с румунског, као и опис бајања објављен је у „Развитку“ (307, с. 88-89). Начин овог бајања је веома сличан са бајањима од исте болести у Поморављу (61, с. 79) и Левчу (252, с. 317-318). Пример: болесник оде увече на поток, и из потока извади девет каменчића. Све те каменчиће привеже на главу и тако с њима преноћи. Ујутру, пре сунца, опет оде на поток (или на другу воду) с истим каменчићима и каже: (басма бр. 310). Кад заврши дијалог с водом, умочи каменчиће у воду и њима кваси главу, продужујући басму. Кад заврши, баци у воду по три каменчића одједном и каже: „Не бацам камењеу воду ...“(итд.).
     Кад бајач изговори басму (бр. 311) лизне болесника по челу и пљуне на једну и на друту страну поред болесника, па каже: „Кад се оба два брата састала, онда лепу (Неду) заболела глава“.
     За лечење главобоље се праве и записи (107, с. 201; 259 б, с. 98; итд.).

Референце

Извор
 Раденковић, Љубинко: Народне басме и бајања; Градина, Ниш; : Јединство, Приштина; Светлост Крагујевац, 1982., стр. 407.

Народне басме и бајања